Banania
Banania zo anv ur boued poultr d'ober evaj chokolad a vez gwerzhet e Bro-C'hall dreist-holl. Graet e vez diwar kakao, bananez, edeier, mel ha sukr. Daou zoare a gaver er stalioù : an hini "hengounel", da boazhañ gant laezh e-pad 10 munut, hag an hini "diouzhtu" a vez fardet evel Nesquick.

Ya bon 
War boestadoù kentañ e veze tresadenn ur vaouez eus an Antilhez. Goude-se e voe degemeret un dresadenn all, hini un "tennataer senegalat", da lavaret eo ur soudard eus trevadennoù gall Afrika; adalek dibenn 1915. Gant Giacomo de Andreis e voe treset ar soudard-se hag a zeuas da vezañ arouez ar merk. Adalek 1971 e voe skrivet "Y a bon", e-kichen an dresadenn-se, diwar lesanv ar soudarded-se en arme c'hall.

Liammoù diavaez
 http://www.jeuneafrique.com/522151/societe/le-symptome-ya-bon-banania/
 Prosez ouzh Banania: https://www.lexpress.fr/styles/saveurs/y-a-bon-banania-disparaitra-bel-et-bien_994798.html

Embregerezhioù gall
Boued